Orkaan Florence: Selfs flaminke moet vlug | Netwerk24
Facebook lê miljoene se wagwoorde bloot
Orkaan Florence: Selfs flaminke moet vlug
Deur Alet Van Der Walt 14 September 2018 18:27
Hurricane Florence crashes into the Carolinas, leaving scores in need of rescue from rising waters and hundreds of thousands without power. @ErnestScheyder reports: https://t.co/ZAoxgVwQi5 via @ReutersTV pic.twitter.com/ZLp7lEg5Db
Die orkaan Florence het teen Vrydagoggend Amerikaanse tyd die kus van Noord-Carolina bereik en begin om verwoesting in die gebied te saai.
Die hoofweg van Harker-eiland in Noord-Carolina is reeds happe gevreet deur die tierende water en wind van orkaan Florence. Foto: AP
CNN berig die orkaan gaan gepaard met sterk wind en ongeveer 75 mm reën val per uur in die gebied.
Die stad New Bern in Noord-Carolina het dié foto uitgereik van 'n beerstandbeeld wat in vloedwater in 'n straat dryf. Foto: AP
In New Bern, ’n stad in Noord-Carolina, het reddingswerkers reeds 200 mense uit die stygende water gered, terwyl nog 150 wag om gered te word.
Peggy Perry, ’n inwoner van New Bern, sê sy en nog drie gesinslede is in haar huis se solder vasgekeer.
“Die watervlak het in sekondes van heuphoogte tot borshoogte gestyg,” sê Perry.
The New York Times berig die oog van Florence het by die Wrightsville-strand die land bereik en wind van meer as 150 km/h waai in die gebied.
Honderde mense is in New Bern, wat teen die Neuse-rivier lê, vasgekeer en wag op redding.
Noodspanne van die Amerikaanse nasionale kom uit die gereedheidsentrum in Suid-Carolina. Foto: AP
Mense soek by die Rooikruis skuiling in Noord-Carolina. Foto: Reuters
Die skuiling is reeds oorlopens vol in afwagting van die orkaan Florence. Foto: Reuters
Florence is laat Donderdagmiddag tot ’n kategorie 1-storm afgegradeer. Hoewel die windspoed afgeneem het, waarsku kenners dat die swaar reën die grootse bedreiging kan inhou.
Kenners verwag dat die storm stadig suidwes oor Suid-Carolina sal inbeweeg voordat dit noord sal draai.
Volgens die BBC is meer as ’n miljoen inwoners gewaarsku om die gebied te ontruim.
Daar word ook kragonderbrekings oor Noord-Carolina heen ondervind.
Die goewerneur van dié staat sê vir die gebied om die storm te oorleef, gaan uithouvermoë, geduld, spanwerk en logika verg.
Flaminke van die Riverbanks dieretuin in Suid-Carolina word na veiligheid gebring ter voorbereiding van die orkaan Florence. Foto: Reuters
Intussen is diere soos flaminke van die dieretuin ook na veiligheid gebring.
’n Weervoorspeller, Brandon Locklear, sê Noord-Carolina gaan waarskynlik agt maande se reënval in twee of drie dae kry.
Meer oor: Noord-Carolina | Orkaan | Natuurramp | Orkaan Florence